કપડવંજ તાલુકાના માલઈંટાડી તાબે ઉંટડીની પાળ ખાતે છેલ્લા બે વર્ષથી પતિ સાથે મનમેળ ન થતાં એક મહિલા પોતાના પિતાના ઘરે રહેતી હતી. પતિ અવારનવાર સાસરે આવવા માટે દબાણ કરતો હતો. પરંતુ પત્ની સાસરે ન જતાં ઉશ્કેરાયેલા પતિએ પોતાના મિત્ર સાથે વહેલી સવારે ધારિયાથી પત્ની, સાસુ અને સસરા ઉપર હુમલો કરી ગંભીર ઈજાઓ પહોંચાડી હતી. ગંભીર રીતે ઘવાયેલા સસરાનું ઘટનાસ્થળે મૃત્યુ નીપજ્યુ હતું. આ બનાવ સંદર્ભે કપડવંજ રૂરલ પોલીસે બે ઈસમો વિરૂદ્ધ હત્યાનો ગુનો નોંધી વધુ તપાસ હાથ ધરી છે.